รบกวนสอบถามคุณหน่อยค่ะ. เวลาตื่นนอนจะปวดเอวมากปวดเหมือนตอนใกล้คลอดและจะปวดมากตอนปวดปัสสาวะแต่พอไดปัสสาวะจะปวดน้อยลงเป้นมาเกือบเดือนเเล้วค่ะแต่มาสามสี่วันนี้จะมีอาการปวดหน่วงท้องน้อยเหมือนปวดประจำเดือน.เป้นอาการของโรคอะไรค่ะ...ยังไม่เคยทานยาอะไรค่ะไม่กล้าทานกลัวแต่ยังไม่สะดวก/ปหาค่ะรบกวนคุณด้วยน่ะคะ ขอบค่ะ
สวัสดีค่ะ อาการปวดบั้นเอวที่ปวดมากตอนตื่นนอนและปวดหน่วงท้องน้อยด้วยดังกล่าวมานั้น อาจจะมาจาก การมีกระเพาะปัสสาวะอักเสบ มีกรวยไตอักเสบ นิ่วในทางเดินปัสสาวะ อวัยวะภายในอุ้งเชิงกรานอักเสบ กล้ามเนื้อหรือเส้นเอ็นบริเวณหลังหรือเอวอักเสบหรือตึงตัวจากการใช้งาน เป็นต้นเบื้องต้น พักการใช้งานบริเวณดังกล่าว หากมีอาการเรื่องปัสสาวะน้อย ปัสสาวะขัด ปัสสาวะไม่สุดร่วมด้วย อาจจะนึกถึงการติดเชื้อในทางเดินปัสสาวะได้มาก ควรดื่มน้ำมากๆ ไม่กลั้นปัสสาวะ งดการมีเพศสัมพันธ์ไปก่อน รับประทานยาแก้ปวดเพื่อบรรเทาอาการและควรไปพบแพทย์เพื่อตรวจร่างกายและตรวจปัสสาวะเพื่อยืนยันว่ามีการติดเชื้อจริงหรือไม่ ถ้ามี ควรได้รับยาฆ่าเชื้อที่ตรงกับโรคต่อไป